พาณิชย์ เผยส่งออกก.ย.60 โต 12.2% สูงสุดเป็นประวัติการณ์
พาณิชย์ เผยส่งออกก.ย.60 โต 12.2% สูงสุดเป็นประวัติการณ์ ฟากนำเข้าโต 9.73% เกินดุล 3.36 พันล้านเหรียญสหรัฐ
19 ต.ค. 2560

นางอภิรดี ตันตราภรณ์ รัฐมนตรีว่าการกระทรวงพาณิชย์ แถลงตัวเลขการค้าระหว่างประเทศของไทยในเดือน กันยายน 2560 โดยการส่งออกมีมูลค่า 21,812 ล้านเหรียญสหรัฐฯ ขยายตัว 12.2% จากตลาด คาดโต 10.8% ขณะที่การนำเข้า ก.ย.60 มีมูลค่า 18,454 ล้านเหรียญสหรัฐฯ ขยายตัว 9.73% ส่งผลให้ดุลการค้าเกินดุล 3,358 ล้านเหรียญสหรัฐฯ
โดยทำให้ในช่วง 9 เดือนของปี 60 (ม.ค.-ก.ย.) การส่งออกมีมูลค่า 175,435 ล้านเหรียญสหรัฐฯ ขยายตัว 9.3%, นำเข้ามีมูลค่า 163,203 ล้านเหรียญสหรัฐฯ ขยายตัว 14.8% ส่งผลให้ดุลการค้าเกินดุล 12,231 ล้านเหรียญสหรัฐฯ
นางอภิรดี เปิดเผยว่า “การส่งออกในเดือนก.ย. ยังขยายตัวต่อเนื่องเป็นเดือนที่ 7 และมีมูลค่าสูงสุดเป็นประวัติการณ์”